Tomi Immonen

Tomi Immonen (s. 31. maaliskuuta 1966 Saarijärvi) on suomalainen perussuomalainen poliitikko. Immonen on toiminut Laukaan kunnanhallituksen varapuheenjohtajana valtuustokaudella joka alkoi 2021. Immonen valittiin eduskuntaan vuoden 2023 eduskuntavaaleissa.
Tausta.
Tomi Immonen syntyi Saarijärvellä 31. maaliskuuta 1966. Immonen on taustaltaan upseeri (everstiluutnantti) evp. Hän toimi 30 vuotta upseerina. Immonen on kertonut valmistuneensa Kadettikoulusta 1989. Hänellä on liikenneopettajan ja raskaan ajoneuvokaluston ammattipätevyys. Immonen vietti vuoden kriisinhallintaoperaatiossa rauhanturvaajana Libanonissa.
Poliittinen toiminta.
Immonen osallistui ensimmäistä kertaa vaaleihin vuoden 2021 kuntavaaleissa Laukaassa. Hän sai toiseksi eniten ääniä kaikista kunnan ehdokkaista. Vaalien jälkeen Immonen valittiin kunnanhallituksen toiseksi varapuheenjohtajaksi.
Immonen valittiin eduskuntaan 2023. Hän käytti vaalikampanjaansa noin 5000 euroa. Kotisivuillaan ja Facebook-tilillään Immonen kertoo yhdeksi merkittäväksi syyksi, miksi hän asettui ehdolle eduskuntavaaleissa. Hänellä oli täysin erimielinen käsitys mikä on Suomen ja suomalaisten etujen mukaista politiikkaa. Immonen piti Suomelle erityisen vahingollisena Sanna Marinin hallituksen tuhlailevaa talouspolitiikkaa https://yle.fi/a/74-20194756 ja ilmastopolitiikkaa. 
Eduskunnassa Immonen toimii varsinaisena jäsenenä tarkastusvaliokunnassa ja puolustusvaliokunnassa sekä varajäsenenä liikenne- ja viestintävaliokunnassa. Lisäksi Immonen on Pohjois-Atlantin liiton parlamentaarisen yleiskokouksen Suomen valtuuskunnan puheenjohtaja. Puheenjohtajan roolin vuoksi ja koska Suomesta tuli NATOn jäsen, tehtävän vastuullinen hoitaminen on edellyttänyt runsaasti matkustamista kansainvälisiin kokouksiin. Immonen onkin todennut Face-book sivuillaan, että NATO-jäsenyyttä ei voi toteuttaa uskottavasti kirjekurssina, vaan se edellyttää aktivisuutta ja osallistumista järjestettyihin kokouksiin, jotta voidaan edistää Suomen etuja. Matkustamisesta nousi kesällä 2025 kohu, josta Eduskunnan hallinto totesi, että kaikki matkat on toteutettu tarkalleen ohjeistuksen mukaan.
Helmikuussa 2024 Immonen haki eroa Keski-Suomen hyvinvointialueen varavaltuutetun tehtävistä. Hän vetosi luottamustehtävien päällekkäisyyksiin eduskuntatyön kanssa. Samasta syystä hän ei asettunut ehdolle kunnallisvaaleissa 2025.
Näkemykset.
Arvot.
Immonen sijoittuu vaalikonevastausten perusteella keskusta-oikeistoon tai oikeistoon. "Ylen" vaalikoneessa Immonen sijoittuu arvoasteikolla vahvasti konservatiiviselle puolelle. "Helsingin Sanomien" vaalikoneen käyttämällä GAL–TAN-jakaumalla Immosen näkemykset ilmentävät kansalliskonservatismia (TAN). HS:n vaalikoneeseen Immosen antamissa näkemyksissä korostuvat voimakkaimmin kansalliskonservatiiviset mielipiteet.
Yksityiselämä ja yritystoiminta.
Immosella on kolme lasta.
Tammikuussa 2025 Immonen poistettiin Helsinki-Vantaan lentokentällä lomamatkaltaan, Bangkokiin suuntautuvalta lennolta. Lento viivästyi teknisten ongelmien lisäksi myös siksi, että poistamiseen odotettiin poliisia saapuvaksi. Poliisi toteaa esitutkintamateriaalissaan, että Immonen vaati itse poliisia paikalle edistääkseen tapahtuman tutkintaa ja mahdollista jatkokäsittelyä. Immonen hakeutui itse Tullin viranomaisten toimipisteeseen, jossa puhallustestin tulos oli noin 1,5 promillea. Immonen kritisoi poistamispäätöstä, koska oli mielestään kykenevä toimimaan matkustajan roolissa.
Immonen harrastaa metsästystä sen eri muodoissa. Harrastus on alkanut 14 vuotiaana piisamin pyynnillä rautoja ja mertoja käyttäen. Noin 15 vuoden ajan Immonen harrasti myös metsästystä mannermaisella kanakoiralla, Pienellä Mynsterinseisojalla. Metsästysharrastus oli pääsääntöisesti pienriistan metsästystä 2020 luvulle asti, jonka jälkeen harrastus on ollut pääsääntöisesti hirvenmetsästystä Luonetjärven metsästysseurassa.
Immosen harrastuksiin on kuulunut myös laskuvarjohyppy, laitesukellus, toiminta vapaaehtoisena Laukaan Järvipelastajat Ry:ssä ja veneily. Veneilyyn liittyen hän omisti Lahdessa asuessaan noin 10 vuoden ajan 1890 luvulla valmistetun hinaajan nimeltään M/S Suolahti. Hinaaja jatkaa uudella omistajalla risteilyjään Päijänteellä ja on edelleen huvikäytössä. Vuonna 2020 Immonen hankki rakennusprojektiksi teräsaluksen, jota kunnostaa vapaa-ajallaan. Immonen kertoo harrastuksistaan kotisivuillaan ja myös You Tube-kanavallaan https://www.youtube.com/@tomi.immonen.
Immosella on toiminimi Pajahiisi, jonka pääasiallisena toimialana on perinteiset metallikäsityöt kuten puukkojen ja muiden työkalujen sekä koriste-esineiden valmistus. Lisäksi Immonen on toiminut toiminimellään rakennusalan aliurakoitsijana ennen kansanedustajauraansa. Yrityksellä on omat kotisivut, joissa voi tutustua tehtyihin tuotteisiin ja käsitöihin. Kotisivut löytyvät osoitteesta: https://pajahiisi.wordpress.com/ Osana yritystoimintaansa ja harrastuksiaan hän on toteuttanut myös ilmakuvauksia dronella, joita löytyy myös hänen You Tube kanavallaan.
Sotilasura.
Immonen suoritti varusmiespalveluksen Savon Prikaatissa Kranaatinheitinkomppaniassa 1985-1986. Hän on Reserviupseerikurssia nro 180. Hän suoritti myös taisteluvälineupseerikurssin Asekoulussa, Kokkolassa.
Immonen suoritti kadettikoulun Maavoimien opintolinjalla jonka yhteiset opinnot, noin kaksi vuotta, toteutettin Santahaminassa. Kadettukurssin viimeinen vuosi oli aseljajiopintoja, jotka toteutettiin Pioneerikoulussa, Kouvolassa.
Immonen valmistui kadettikoulusta 1989 ja hänen ensimmäinen palveluspaikkansa oli Keski-Suomen Pioneeripataljoona Keuruulla. Immonen toimi kouluttajana aiheissa, joissa opetettiin miinojen käsittelyä ja raivaamista, räjähdysaineiden käsittelyä, venekaluston käyttöä ja sillan rakentamista. Immonen toimi noin kymmenen vuoden ajan pioneeriaselajin tehtävissä, muun muassa 2. Pioneerikomppanian ja Teknisen komppanian päällikkönä. 
Vuosina 1994-1995 Immonen toimi suomalaisen rauhanturvajoukon (FINBATT) kuljetustoimiston päällikkönä Libanonissa. Rauhanturvatehtävän jälkeen hän toimi opettajana Norjassa YK:n huoltopäällystön kurssilla (UNLOC) ja Suomessa, Sotilastarkkailijakurssilla (UNMOC)
Vuosina 1997 - 2006 Immonen toimi kantahenkilökunnan opettajana ja kurssin johtajana sekä Teknisen Koulutuskeskuksen apulaisjohtajana Hämeen Rykmentissä Lahdessa. Tuona aikana hän suoritti mm. Raskaan kaluston ammattipätevyystutkinnon ja puolustusvoimien liikenneopetttajan pätevyyden.
Vuosina 2007-2009 Immonen oli perustamassa uutta joukko-osastoa Jyväskylään ja toimi Puolustusvoimien Johtamisjärjestelmäkeskuksen Hallinto-osaston apulaisosastopäällikkönä.
2009 - 2014 Immonen toimi Ilmavoimien esikunnassa Kanslian päällikkönä Tikkakoskella. Sotilasura päättyi 3. Logistiikkarykmenttiin, jossa hän toimi hallinto-osaston osastopäällikkönä ja esikuntapäällikkönä 1.1.2015 -1.4.2019, jolloin hän jäi eläkkeelle noin 30 vuoden sotilasuran jälkeen. Lähteenä Immosen omat kotisivut ja Puolustusvoimien henkilöstön nimikirjaote, jossa esitetään henkilön palvelushistoria.